**David Starr Jordan**, Ph.D.LL.D. (\* 19. január 1851, Wyoming County, New York, USA – † 19. september 1931, Stanford, Kalifornia) bol americký zoológ, ichtyológ, botanik, pedagóg, eugenik a mierový aktivista; žiak Louisa Agassiza. Zabýval sa systematickou zoológiou; jeho formálna botanická autorská skratka je **D.S.Jord.**. Bol prezidentom Indiana University a bol zakladajúcim prezidentom Stanfordovej univerzity.

Životopis
---------

Vyrástol na farme v rodine sedliaka v Gainesville vo Wyoming County, v severnej časti štátu New York. Jeho rodičia učinili neortodoxné rozhodnutie vzdelávať ho v miestnej dievčenskej škole. V roku 1866 odišiel ako študent na novo založenú Cornell University, kde aj v roku 1872 získal magisterský titul. Od začiatku roku 1870 tu prednášal v obore botaniky. Na Cornell University sa stal členom bratstva Delta Upsilon. Koncom roku 1872 sa presťahoval do Indianapolisu, kde získal v roku 1875 na Indiana Medical College doktorát z medicíny. V roku 1878 získal na *Butler University* ďalší doktorát (PhD). Ten istý rok bol vymenovaný za profesora prírodných vied na Indiana University Bloomington v Indiane. V roku 1885 sa potom na tejto univerzite stal prezidentom. V roku 1891 sa stal prvým prezidentom na Stanfordovej univerzite. V roku 1913 prešiel na pozíciu univerzitného kancelára, kde mal viac času na svoje mierové aktivity. Jordan odišiel do dôchodku v roku 1916. 

Jeho prvá manželka Susan Bowen zomrela po 10 rokoch manželstva, s druhou manželkou, Jessie Knight, mali štyri deti.

### Kariéra

Jeho učiteľ a vzor Louis Agassiz ho inšpiroval ku štúdiu ichtyológie. Pred nástupom na fakultu prírodných vied na Indiana University Bloomington v roku 1879 učil prírodopis na niekoľkých malých stredozápadných školách. V roku 1885 bol vo veku 34 rokov menovaný prezidentom Indiana University, a stal sa tak najmladším univerzitným prezidentom a prvým prezidentom na tejto univerzite, ktorý nebol menovaný ministrom. Za jeho pôsobenia sa zlepšila ekonomická situácia a verejná imidž univerzity. Zdvojnásobil zápisné a zaviedol voliteľný systém, rovnaký ako na Cornell University, ktorý umožnil skoršie uplatnenie moderných osnov.

V marci 1891 ho oslovili Leland a Jane Stanfordovi, ktorí mu navrhli predsedníctvo na ich novo otvorenej Kalifornskej univerzite Leland Stanford Junior University. Jordana doporučil Stanfordovym prezident Cornellu, Andrew White. Jeho vzdelávacia filozofia bola zhodná s víziou Stanfordovcov. Po konzultácii s manželkou Jordan návrh prijal. V júni 1891 nastúpil na Stanford a okamžite sa pustil do náboru na fakultu, ktorej otvorenie bolo plánované na september toho roku. V krátkom čase vytvoril silný akademický tím s ktorým sa zoznámil v akademickom svete; z pätnástich zakladajúcich profesorov väčšina prišla z Indiana University alebo jeho alma mater – Cornellu. Počas svojho prvého roku na Stanford University bol nápomocný vo vytváraní morskej univerzitnej stanice Hopkins v Pacific Grove. Na Stanforde pôsobil ako prezident do roku 1913, potom prešiel na funkciu kancelára na ktorej pôsobil až do svojho odchodu na dôchodok v roku 1916. Kancelár bol tiež zvolený prezidentom Národnej asociácie vzdelávania (NEA).

Okrem funkcie prezidenta Stanfordu bol známy tiež ako mierový aktivista.Argumentoval oi. tým, že *vojna škodí ľudskému duchu, pretože odstraňuje najsilnejšie organizmy z genofondu*.  

Bol prezidentom *Svetovej nadácii pre mier* (World Peace Foundation) (1910 – 1914) a prezidentom *Svetovej mierovej konferencie* (World Peace Conference) v roku 1915 a bol tiež proti americkej angažovanosti v prvej svetovej vojne.

V roku 1925 pôsobil ako expert obhajoby v *Scopes Trial* – tzv. Opičom procese. V tom istom roku sa stal členom *Bohemian Club* – (súkromného pánskeho klubu)a bol členom univerzitného klubu v San Franciscu. Od roku 1892 do roku 1903 pôsobil ako riaditeľ *Sierra Clubu* – (jedna z najstarších a najväčších základných ekologických organizácií v Spojených štátoch).

Pôsobil ako člen predstavenstva prvej nadácie pre ľudské práva *Human Betterment Foundation*, eugenickej organizácie založenej v Pasadene v Kalifornii v roku 1928 „na konštruktívnu podporu a pomoc a pre vzdelávanie síl na ochranu a zlepšenie ľudského rodu v tele, mysli ,charaktere a občianstve". Slúžila predovšetkým pre kompiláciu a distribúciu informácií o nedobrovoľnej sterilizácii v legislatíve USA za účelom eugeniky.

### Prípad Jane Stanfordovej

V roku 1905 Jordan začal aktivity k zamaskovaniu údajnej vraždy otravou. Pani Stanfordová zomrela náhle počas dovolenky na Oahu, podľa miestneho koronera na otravu strychnínom. Jordan sa potom vydal na Havaj, najal lekára, aby prípad vyšetril a na záver vyhlásil, že v skutočnosti zomrela na zlyhanie srdca. Jeho aktivity v tejto záležitosti boli predmetom špekulácií. Napr. že sa snažil chrániť meno univerzity. Vzhľadom k tomu, že mal zložitý vzťah s Jane Stanfordovou a v tej dobe ho mala v pláne odstrániť z pozície na univerzite, bol osobný motív na jej smrti viac než podozrivý.

Dedičstvo a odkaz
-----------------

Jeho starší syn Eric Knight (\* 1903 – † 1926) išiel v šľapajach svojho otca. Bol vo svete paleontológie považovaný za rastúcu hviezdu. Zomrel ale pri dopravnej nehode, čo bola pre jeho otca ťažká rana.

Jordanove písomnosti a dokumenty sú uložené na Stanfordovej univerzite. a Swarthmore College

Referencie
----------

1. ↑   *David Starr Jordan '72* [online]. Cornell Alumni News, 1899-5-10. Dostupné online. (anglicky)
2. 1 2 3 4  JOHNSTON, Theresa. *Meet President Jordan* [online]. Stanford Magazine. Dostupné online. (anglicyk)
3. 1 2 3 4 5 6   *David Starr Jordan Collected Papers (CDG-A), Swarthmore College Peace Collection* [online].. Dostupné online.
4. ↑   *David Starr Jordan* [online]. [Cit. 2012-06-21]. Dostupné online.
5. ↑   David Starr Jordan. *The Independent*, Jul 13, 1914. Dostupné online [cit. 2012-08-21].
6. ↑  Dulfer & Hoag (1925). *Our Society Blue Book*. San Francisco: Dulfer & Hoag, pp. 177–178.
7. ↑   *Roster of Sierra Club Directors* [online]. Sierra Club, [cit. 2010-02-02]. Dostupné online.
8. ↑  "Human Sterilization Today," *Human Betterment Foundation*, 1938.
9. 1 2 3  ROMNEY, Lee. *The Alma Mater Mystery* [online]. Los Angeles Times, 2003-10-10, [cit. 2012-12-19]. Dostupné online.
10. ↑  MORRIS, A. D.. *Review of* The Mysterious Death of Jane Stanford. *Hawaiian Journal of History* (Hawaiian Historical Society), 2004, s. 195–197. Dostupné online [cit. 2012-12-21].
11. ↑  CUTLER, Robert W. P.. *The Mysterious Death of Jane Stanford*. [s.l.] : Stanford University Press, 1 August 2003. Dostupné online. ISBN 978-0-8047-4793-6.
12. ↑  CARNOCHAN, W. B.. The Case of Julius Goebel: Stanford, 1905. *The American Scholar* (Phi Beta Kappa), 2003, roč. 3, čís. 72.
13. ↑  GUÉRARD, Albert. Eric Knight Jordan, 1903–1926. *Copeia*, 1926, čís. 152.
14. ↑   Eric Knight Jordan. *Sigma Xi Quarterly*, 1926, s. 55–56.
15. ↑   Expedition to the Revillagigedo Islands, Mexico, in 1925. General Report. *Proceedings of the California Academy of Sciences*, 1926, s. 1–113. Dostupné online.
16. ↑   *Guide to the David Starr Jordan Papers* [online]. [Cit. 2012-06-21]. Dostupné online.

Literatúra
----------

* Alice N. Hays, David S. Jordan: *Bibliografia spisy 1871-1931.* Stanford, 1952.
* *Appletonova encyklopédia americké biografie* (Appelton's Cyclopedia of American Biography)
* Jordan, D. S. & amp; Hubbs, C. L .: Record of fishes obtained by David Starr Jordan in Japan, 1922. *Mem. Carnegie Mus.* (1925)
* Edward McNally Burns, David S. Jordan: *Prophet of Freedom.* Stanford, 1953.

Iné projekty
------------

Commons
* Spolupracuj na Commons Commons ponúka multimediálne súbory na tému **David Starr Jordan**

Externé odkazy
--------------

* OAK: písomnosti v archíve univerzitných knižníc (1861-1964) na www.oac.cdlib.org
* Diela D.S. Jordana na gutenberg.org
* História a stav rýb v Kalifornii, (1871-1996).
* SN Museum of National History - Biography
* Biografia na Stanford University

Zdroj
-----

*Tento článok je čiastočný alebo úplný preklad článku David Starr Jordan na českej Wikipédii.*

Autoritné údaje: * BnF: 12284518v
* GND: 119289121
* ISNI: 0000 0000 8151 1005
* LCCN: n50039881
* NK ČR: jx20111212026
* VIAF: 71453279
* WorldCat: lccn-n50039881